Document ID: 31982R2293

*****
ΚΑΝΟΝΙΣΜΟΣ (ΕΟΚ) αριθ. 2293/82 ΤΗΣ ΕΠΙΤΡΟΠΗΣ
της 19ης Αυγούστου 1982
περί τροποποιήσεως και συμπληρώσεως του κανονισμού (ΕΟΚ) αριθ. 1603/79 περί καθορισμού των λεπτομερειών πληρωμής πριμοδοτήσεως στους παραγωγούς αμύλου γεωμήλων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2),
τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί των επιστροφών στην παραγωγή στον τομέα των σιτηρών και της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1460/82 (4), και ιδίως το άρθρο 8,
Εκτιμώντας:
ότι με τον κανονισμό (ΕΟΚ) αριθ. 2125/82 (5), που τροποποίησε τελευταία τον κανονισμό (ΕΟΚ) αριθ. 1603/79 (6), συμπληρώθηκε το παράρτημα του τελευταίου με περισσότερο λεπτομερείς πίνακες, που καταρτίστηκαν με συνάρτηση με έναν πιο ακριβή προσδιορισμό της περιεκτικότητας σε άμυλο των γεωμήλων·
ότι η πείρα αποδεικνύει πάντως ότι ένας τόσο ακριβής προσδιορισμός της περιεκτικότητας σε άμυλο των γεωμήλων δεν μπορεί να επιτευχθεί στο πλαίσιο της μιας από τις δύο μεθόδους που χρησιμοποιούνται στην Κοινότητα· ότι πρέπει, κατά συνέπεια, να τροποποιηθεί το παράρτημα του κανονισμού (ΕΟΚ) αριθ. 1603/79 και να προβλεφθούν, κυρίως, κατάλληλα μέτρα, για να αποφευχθούν τα μειονεκτήματα που θα μπορούσαν, ενδεχομένως, να προκύψουν για τους παραγωγούς αμύλου γεωμήλων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1603/79 τροποποιείται και συμπληρώνεται ως εξής:
1. Το παράρτημα αντικαθίσταται από το παράρτημα του παρόντος κανονισμού.
2. Το άρθρο 3 συμπληρώνεται με το ακόλουθο εδάφιο:
«Στην περίπτωση που η περιεκτικότητα σε άμυλο των γεωμήλων υπολογίζεται με τη μέθοδο Reimann's η με την μέθοδο Perow's και αντιστοιχεί σε έναν αριθμό που εμφαίνεται σε δύο ή τρείς σειρές στη δεύτερη στήλη του παραρτήματος, οι πίνακες που εφαρμόζονται είναι αυτοί που αντιστοιχούν στη δεύτερη ή τρίτη σειρά.».
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Αυγούστου 1982.

Labels: 4
17
6